പരാതിയുമായി ആരിഫി എംപി ഉറച്ചുനില്ക്കുന്നുണ്ടോ, കേസില് നടപടിയില്ലെങ്കില് കോടതിയെ സമീപിക്കും രമേശ് ചെന്നിത്തല ആലപ്പുഴ: ദേശീയപാതയായ ചേര്ത്തല അരൂര് റീച്ച് പുനര്നിര്മാണ അപാകതയുമായി ബന്ധപ്പെട്ട എഎം ആരിഫ് എംപിയുടെ പരാതി ഏറ്റെടുത്ത് കോണ്ഗ്രസ്. സംഭവത്തില് വിജിലന്സ് അന്വേഷണം ആവശ്യമാണെന്ന് കോണ്ഗ്രസ് നേതാവും മുന് പ്രതിപക്ഷ നേതാവുമായ രമേശ് ചെന്നിത്തല പറഞ്ഞു. കേസില് നടപടിയില്ലെങ്കില് കോടതിയെ സമീപിക്കുമെന്നും ചെന്നിത്തല പറഞ്ഞു. പരാതിയില് എഎം ആരിഫ് എംപി ഉറച്ച് നില്ക്കുന്നുണ്ടോയെന്നും അദ്ദേഹം ചോദിച്ചു. ദേശീയപാതയുടെ പുനര്നിര്മാണത്തില് വന് അഴിമതി നടന്നു. ഇത് സിപിഎമ്മിലെ ആഭ്യന്തര വിഷയമായി കാണേണ്ടതല്ല, മറിച്ച് പൊതു ജനങ്ങളുടെ പ്രശ്നമാണെന്നും ചെന്നിത്തല പ്രതികരിച്ചു.